રાજકોટની રોશની બજારમાંથી ચાઇનીઝ પ્રોડક્ટનું સ્થાન ભારતીય બનાવટની LED લાઇટ અને સીરિઝે લીધું છે. સાંગણવા ચોકની 300 દુકાનોમાં દિવાળીની સિઝનનો રૂ.50 લાખનો વેપાર થયો હોવાનું વેપારીઓ કહી રહ્યા છે. અત્યાર સુધી ચાઇનીઝ પ્રોડક્ટનો દબદબો હતો, તેનું સ્થાન હવે ભારતીય બનાવટની ડેકોરેશનની વસ્તુઓએ લીધું છે. જીએસટી દાખલ થયા બાદ ભારતીય બનાવટની LED લાઇટિંગ અને સીરિઝ પરનો ટેક્સ ઘટ્યો છે અને ચાઈનાથી આવતી પ્રોડક્ટ પરની ડયૂટી 10 ટકા વધારી દેવાતા ‘મેક ઇન ઈન્ડિયા' ખરા અર્થમાં ફાયદાકારક નિવડ્યું છે.